CELEX: E2020J0009
Language: da
Date: 2021-07-15 00:00:00
Title: Domstolens dom af 15. juli 2021 i sag E-9/20 EFTA-Tilsynsmyndigheden mod Kongeriget Norge (Arbejdskraftens frie bevægelighed – etableringsfrihed – forordning (EU) Nr. 492/2011 – kombineret krav om bopæl og nationalitet for personer, der indgår i ledelsen af selskaber – administrerende direktør – bestyrelsesmedlemmer – konsekvens) 2021/C 426/08

21.10.2021   
            
            
               DA
            
            
               Den Europæiske Unions Tidende
            
            
               C 426/11
            
         
      DOMSTOLENS DOM
      af 15. juli 2021
      i sag E-9/20
      EFTA-Tilsynsmyndigheden mod Kongeriget Norge
      
         
            (Arbejdskraftens frie bevægelighed – etableringsfrihed – forordning (EU) Nr. 492/2011 – kombineret krav om bopæl og nationalitet for personer, der indgår i ledelsen af selskaber – administrerende direktør – bestyrelsesmedlemmer – konsekvens)
         
      
      (2021/C 426/08)
      I sag E-9/20, EFTA-Tilsynsmyndigheden mod Kongeriget Norge, hvori Tilsynsmyndigheden har nedlagt påstand om, at det fastslås, at Norge har tilsidesat sine forpligtelser i henhold til artikel 31 og 28 i aftalen om Det Europæiske Økonomiske Samarbejdsområde og artikel 1, stk. 1, i Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen, idet det har opretholdt forskellige krav vedrørende bopæl og/eller nationalitet, der er fastsat i den norske selskabslovgivning for så vidt angår personer, der har visse ledelsesfunktioner i selskaber, der er registreret og har hjemsted i Norge, har domstolen, sammensat af præsidenten Páll Hreinsson og dommerne Per Christiansen og Bernd Hammermann (refererende dommer), afsagt dom den 15. juli 2021. Domskonklusionen lyder således:
      
                  1.
               
               
                  Kongeriget Norge har tilsidesat sine forpligtelser i henhold til EØS-aftalens artikel 31, idet det har opretholdt §§ 6-11, stk. 1, §§ 6-36, stk. 2, i lov om aktieselskaber, §§ 6-11, stk. 1, i lov om private selskaber samt §§ 7-5 og 8-4, stk. 5, i lov om finansvirksomheder.
               
            
                  2.
               
               
                  I øvrigt frifindes Kongeriget Norge.
               
            
                  3.
               
               
                  Hver part bærer sine egne omkostninger.